દરમિયાન, સ્ટીલ ઉદ્યોગોની સુધરેલી હાલત અંગે અન્ય કારણો ભૂમિકા ભજવી રહ્યા હોવાનું પણ જાણવા મળી રહ્યંy છે. અગાઉ ચીનની કંપનીઓ બિલેટ અને સળિયા બહુ મોટા પ્રમાણમાં ભારતમાં નિકાસ કરતી હતી, પણ એક તરફ વૈશ્વિક માગ વધવાની સાથોસાથ ચીનમાં ઘરઆંગણે પ્રદૂષણ અને પર્યાવરણને લગતા ગંભીર પ્રશ્નોને લીધે ચીનમાં ઉત્પાદન ઘટયું છે, તો તુર્કી પર અમેરિકાએ પ્રતિબંધ લાદતાં ત્યાંની કંપનીઓનું ઉત્પાદન પણ બંધ જેવું થઇ ગયું છે. તુર્કીની કંપનીઓ બહુ મોટાપાયે સ્ટીલના ક્રેપનો આયાત કરતી હતી તે હવે બંધ છે. આમ, ક્રેપ જેવા રો મટિરિયલની માગ ઘટતાં તેના ભાવો કાબૂમાં છે, તો બીજી તરફ તૈયાર સ્ટીલની માગ સામે ઉત્પાદન ઘટતાં કચ્છ સહિત ભારતના ઉત્પાદકો ભારે ઉત્સાહમાં છે.